Сяргей Антонавіч прапанаваў удзельнікам секцыі абмеркаваць вынікі работы за апошняе дзесяцігоддзе, праблемы, якія назапасіліся, і намеціць шляхі іх вырашэння. “Пры гэтым нам трэба ўлічваць, што да 2030 года высокія тэхналогіі атрымаюць новае развіццё, зменіцца сутнасць вытворчасці, нам спатрэбяцца зусім іншыя і спецыялісты, і матэрыялы, — адзначыў акадэмік. — Сёння гэта падаецца фантастыкай, але ўжо абвешчана, што ў найбліжэйшае дзесяцігоддзе пачнецца асваенне Марса. Кітай заявіў пра тое, што будзе здабываць карысныя выкапні на астэроідах. І з высокай верагоднасцю так яно і будзе. Нам трэба прыкласці вялікія намаганні, каб адпавядаць патрабаванням часу, рухацца ў струмені новых прарыўных тэхналогій”.